मनुष्य को ईश्वर की अनुपम देन है ‘रेकी
प्रतापसिंहबारहठ राजकीय महाविद्यालय में राष्ट्रीय सेवा योजना के सात दिवसीय शिविर का समापन सोमवार को हुआ। मुख्य अतिथि इंटरनेशनल रेकी ग्रेंड मास्टर प्रो. रविकांत सनाढ्य थे। स्वयंसेवकों को संबोधित करते हुए सनाढ्य ने कहा कि मनुष्य ईश्वर ने रेकी एक अनुपम वरदान दिया है। भारतीय ऋषि मुनियों की प्राचीन संजीवनी विद्या को जापान के विद्वान मिकाओ उसुई ने आधुनिक युग में रेकी नाम दिया। ‘रे’ का अर्थ ब्रह्मांड और ‘की’ का अर्थ है वातावरण में अदृश्य रूप से व्याप्त ऊर्जा, जिसका आह्वान करने से यह ऊर्जा केंद्रीभूत होकर मनुष्य के हाथों से प्रवाहित होने लगती है। इसके अभ्यास से मनुष्य रोगों का बिना उपचार के अलावा तनाव इत्यादि से भी मुक्ति प्राप्त कर सकता है। समारोह में स्वयंसेवकों को रेकी का प्रायोगिक प्रशिक्षण भी दिया गया। इससे पूर्व शिविर का प्रतिवेदन कार्यक्रम अधिकारी डॉ. राजेन्द्र प्रसाद ने प्रस्तुत किया। संचालन प्रो. मूलचंद खटीक ने किया।
शाहपुरा. शाहपुरा.महाविद्यालय में शिविर के समापन को संबोधित करते रेकी मास्टर प्रो. सनाढ्य।
रासेयो शिविर में हुई प्रतियोगिताएं | बनेड़ा|अक्षय स्मारकराजकीय उच्च माध्यमिक विद्यालय में चल रहे 7 दिवसीय राष्ट्रीय सेवा योजना के शिविर के दूसरे दिन स्वयंसेवकों ने समाजसेवा श्रम का महत्व विषय पर वार्ता दी। पहले सत्र में पशुधन सहायक पवन स्वर्णकार ने बीमारियों के लक्षण, उपचार, टीकाकरण आदि के बारे में जानकारी दी। द्वितीय सत्र में शिविर प्रभारी रामसहाय नुवाल ने भूकंप के लक्षण, बचाव के बारे में बताया। तृतीय सत्र में बुजुर्गों के लिए वृद्धाश्रम उचित है या अनुचित विषय पर स्वयंसेवकों की वाद-विवाद प्रतियोगिता हुई। जिसमें प्रथम द्वितीय प्रतिभागियों को पारितोषिक दिए गए। वरिष्ठ अध्यापक द्वारका प्रसाद शर्मा ने स्वयंसेवकों को समाजसेवा का महत्व, श्रम की उपयोगिता, राष्ट्रीय सोच, अनुशासन, नैतिक मानवीय मूल्य अपनाने पर जोर दिया।
hin_Deva hin_Deva hin_Deva hin_Deva